นายกรัฐมนตรี เปิดเผย รัฐบาลเร่งเดินหน้าทุกโครงการ เพื่อพัฒนาคุณภาพชีวิตประชาชน
นายกรัฐมนตรี เปิดเผย รัฐบาลเร่งเดินหน้าทุกโครงการ เพื่อพัฒนาคุณภาพชีวิตประชาชนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวกับประชาชนในจังหวัดพะเยา ว่า รัฐบาลได้มีการเตรียมสนับสนุนงบประมาณให้ลงไปในทุกพื้นที่ ทุกจังหวัด ทุกอำเภอให้มากขึ้น ตามแผนยุทธศาสตร์ที่มีการกำหนดไว้แล้ว เพื่อต้องการให้ชุมชนผลักดันการท่องเที่ยวและประเพณีให้เป็นอัตลักษณ์เฉพาะถิ่น เพื่อดึงดูดธุรกิจการท่องเที่ยว แต่สิ่งสำคัญคือ การพัฒนาในแต่ละส่วนของธุรกิจการท่องเที่ยว ไม่อยากให้เกิดการพัฒนาที่ซ้ำเหมือนกัน อยากให้เกิดการแลกเปลี่ยนเรียนรู้ซึ่งกันและกัน เพื่อนำสิ่งที่แตกต่างกันของแต่ละตำบลมาเป็นจุดขายในธุรกิจการท่องเที่ยว ส่วนเรื่องคุณภาพชีวิตทุกกระทรวงก็มีนโยบายและรัฐบาลก็ได้ทำมาอย่างต่อเนื่อง ตั้งแต่เด็กในครรภ์จนถึงเด็กโต ซึ่งรัฐบาลต้องมากลั่นกรองรายละเอียดพลเอก ประยุทธ์ กล่าวว่า ส่วนปัญหาที่ดินก็มีโครงการของคณะกรรมการนโนยายที่ดินแห่งชาติ (คทช.) ที่จะต้องเดินหน้าทุกจังหวัดต่อไป ส่วนผู้ที่บุกรุกก็ต้องทำให้ถูกกฎหมาย ขอให้คำนึงถึงคนที่ไม่มีทำกินและไม่ได้บุกรุก ตลอดจนการส่งเสริมการรวมกลุ่มชุมชน การค้าขายออนไลน์ รวมถึงการดูแลสุขภาพประชาชนที่ต้องทำให้ดีขึ้น เช่น ผลักดันยาเข้าระบบ การรักษาอุบัติเหตุเจ็บป่วยฉุกเฉินภายใน 72 ชั่วโมง เป็นต้น